ปลุกประกันไทยตื่น รับ ‘อินชัวร์เทค’
เมื่อวันที่ 23 ส.ค.ที่ผ่านมา สำนักงานคณะกรรมการกำกับและส่งเสริมการประกอบธุรกิจประกันภัย (คปภ.) ร่วมมือกับ China Insurance Regulatory Commission
26 ส.ค. 2560

โดย...ฉัตรชัย ธนจินดาเลิศเมื่อวันที่ 23 ส.ค.ที่ผ่านมา สำนักงานคณะกรรมการกำกับและส่งเสริมการประกอบธุรกิจประกันภัย (คปภ.) ร่วมมือกับ China Insurance Regulatory Commission หรือ CIRC ได้จัดงานสัมมนา “InsurTech : Sharing Experiences from China” เพื่อส่งเสริมให้ธุรกิจประกันภัยและประชาชนตระหนักถึงการเปลี่ยนแปลงครั้งสำคัญในวงการการเงินและการประกันภัยทั่วโลกสุทธิพล ทวีชัยการ เลขาธิการ คปภ. กล่าวว่า คปภ.มุ่งหวังที่จะเสริมสร้างความรู้ความเข้าใจเกี่ยวกับพัฒนาการทางการประกันภัยอันเป็นผลสืบเนื่องมาจากความก้าวหน้าทางเทคโนโลยีในยุคดิจิทัล กระตุ้นให้ภาคธุรกิจประกันภัยไทยเกิดการปรับตัวและเตรียมความพร้อมรองรับการนำเทคโนโลยีมาใช้ในการเพิ่มประสิทธิภาพและคุณภาพการให้บริการการลดต้นทุนการดำเนินงาน ตลอดจนเพิ่มการเข้าถึงประกันภัยของประชาชน และเสริมสร้างความร่วมมือระหว่างหน่วยงานต่างๆ ในการให้ความรู้ความเข้าใจด้านการประกันภัยแก่ประชาชนทั้งนี้ ธุรกิจประกันภัยเป็นธุรกิจที่ให้บริการทางการเงินประเภทหนึ่ง จึงไม่อาจหลีกเลี่ยงกระแสการเปลี่ยนแปลงของโลกได้ ในส่วนของธุรกิจประกันภัยประเทศที่น่าจับตามองเป็นอย่างยิ่ง คือ สาธารณรัฐประชาชนจีนในวันนี้นอกจากจีนจะก้าวขึ้นมาเป็นประเทศที่มีระบบเศรษฐกิจขนาดใหญ่เป็นอันดับต้นๆ ของโลกแล้ว พัฒนาการด้านเทคโนโลยีก้าวหน้าไปอย่างมาก ยิ่งไปกว่านั้นบริษัทเทคโนโลยีขนาดใหญ่หลายแห่งเริ่มขยายขอบเขตการดำเนินธุรกิจเข้าสู่แวดวงการประกันภัยอย่างชัดเจนทั้งนี้ คปภ.ได้เชิญ 4 บริษัทยักษ์ใหญ่ด้านเทคโนโลยีด้านประกันภัย (InsurTech) ของจีนมาให้ความรู้ เช่น บริษัท Zhong An (จง-อัน) ซึ่งได้ชื่อว่าเป็น Online Insurer รายแรกของจีนและเป็นต้นแบบของ Internet Insurer ที่ประสบความสำเร็จสูงสุดรายหนึ่ง บริษัท Ant Financial ของแจ็คหม่า บริษัท Tencent ซึ่งเป็นผู้ให้บริการแอพพลิเคชั่น WeChat (วี-แชต) และ WeiXin (เวย-ซิ่น) และบริการ e-payment TenPay (เท็น-เพย์) และบริษัท Lufax ซึ่งเป็นบริษัทผู้ให้บริการ P2P lending และ Wealth management platform รายใหญ่ของโลก  สำหรับประเทศไทยยังไม่มีบริษัทเทคโนโลยีชั้นนำที่จะหันมาบุกตลาดประกันภัย หรืออาจกล่าวได้ว่า ผู้เล่นในตลาดส่วนใหญ่ของไทยเป็น Traditional Insurer ซึ่งการที่ไม่มีคู่แข่งจากธุรกิจอื่นเข้ามาร่วมแข่งขัน ไม่ได้แปลว่าธุรกิจประกันภัยไทยไม่มีความจำเป็นต้องปรับตัวนอกจากนี้ เทคโนโลยีที่ก้าวหน้ามากขึ้น ก็เป็นการเปิดประตูสู่โอกาสใหม่ๆ ของธุรกิจประกันภัย เช่นประกันภัย Cyber ที่จะตอบสนองความต้องการของผู้บริโภคที่ต้องการความปลอดภัยจากการใช้ชีวิต หรือทำธุรกรรมบนโลกออนไลน์มากขึ้น หรือการซื้อสินค้าออนไลน์ที่มากขึ้น อาจเป็นช่องทางให้มีการรับประกันภัยการขนส่งสินค้ามากขึ้นตามไปด้วย และในอนาคตอันใกล้ประกันภัยจะเชื่อมโยงกับเทคโนโลยีจากสาขาหรือด้านอื่นๆ มากขึ้น เช่น Health Tech และการประกันสุขภาพหรือการออกแบบผลิตภัณฑ์ประกันภัยที่สอดรับกับพฤติกรรมของผู้บริโภคที่มากขึ้นโดยอาศัย Big Data เป็นต้นสุทธิพล กล่าวว่า คปภ.พร้อมที่จะส่งเสริมการพัฒนา InsurTech และการนำเทคโนโลยีมาให้บริการประชาชน เห็นได้จากการเปิด Insurance Regulatory Sandbox จนถึงขณะนี้มีบริษัทประกันภัยหลายแห่งให้ความสนใจและกำลังเตรียมพร้อมที่จะเข้า Sandbox ของสำนักงาน คปภ.และในอนาคตสำนักงาน คปภ.จะนำเทคโนโลยีมาช่วยเสริมการกำกับดูแลและมุ่งมั่นที่จะเป็น Digital Insurance Regulator ต่อไป และผมขอฝากว่า Disruption ไม่ใช่สิ่งที่น่ากลัว หากเราไม่ประมาทและพร้อมรับมือการเปลี่ยนแปลง แต่ในทาง ตรงกันข้าม หากท่านไม่ปรับตัวให้สอดรับการเปลี่ยนแปลงของโลก ท่านอาจเพลี่ยงพล้ำให้กับคู่แข่งอย่างไม่ทันตั้งตัว